Толькі сёлета на пасяджэнні Беларускай рэспубліканскай навукова-метадычнай рады па пытаннях гісторыка-культурнай спадчыны пры Міністэрстве культуры Рэспублікі Беларусь былі разгледжаны такія элементы, як “Веды і навыкі па вырабе традыцыйнага вясельнага каравая на Ваўкавышчыне”, “Традыцыя выпечкі караваяў на Слонімшчыне. Каляндарна-абрадавае печыва”, “Традыцыя шанавання валуна “Нявесцін камень” (вёска Агароднікі Ашмянскага раёна). Дапрацоўваецца пакет дакументаў па “Традыцыйнаму белаўзорыстаму ткацтву Панямоння”, “Традыцыйнаму ручному ткацтву на кроснах вёскі Пагародна Воранаўскага раёна”, “Традыцыйнаму выкананню народнага танца “Кадрыля” вёскі Дэмбрава Шчучынскага раёна”.